สวัสดีคะ ขออนุญาตสอบถามเกี่ยวกับ ประจำเดือน สำหรับผู้ที่ผ่าคลอดและทำหมันคะ ตอนผ่าคลอดเมื่อวันที่ 15.12.2561 ได้ผ่าคลอด+ทำหมัน และยังให้นมลูกตั้งแต่คลอด - ปัจจุบันคะ หนูขออธิบายรายละเอียดดังนี้คะ คลอดได้ 3 เดือน วันที่ 11/3/62 มีเลือดออกมา สักประมาณ 1-2 หยดเท่านั้น เดือน เม.ย - พ.ค.62 ประจำเดือนไม่มา วันที่ 15-21/6/62 ประจำเดือนมาแต่เป็นสีดำ+น้ำตาลแดงนิดหน่อย ส่วนในเดือน กรกฎาคม ปจด. มา 2 รอบคะ ห่างกันแค่ 20 วัน รอบแรก วันที่ 8-13/7/62 มาเป็นสีน้ำตาล ปนแดงนิดหน่อย มาน้อยแบบเหมือนกะปริกะปรอย (เหมือนคนปจด. มาแล้วจะหมด) รอบที่ 2 วันที่ 27-31/7/62 มาแบบสีแดงปนน้ำตาลนิดๆ คะ และในเดือน สิงหาคม 62 ปจด. ไม่มา มาในวันที่ 1/9/62 -ปัจจุบัน มีเลือดสีแดงและไหลเยอะมาก ต้องเปลี่ยนทุกๆชั่วโมง คือวันนึงใช้ผ้าอนามัย เกือบ 10 แผ่น ไหลแบบสีแดงอย่างเดียวเลย สีแบบเลือดสดๆ มีอาการปวดหลังส่วนล่าง และท้องน้อย อยากทราบว่า อันตรายใหม หรืออาจเป็นเพราะหนูทำหมันใหมคะ รู้สึกกังวลนิดๆคะ
สวัสดีค่ะ การผ่าคลอดหรือการทำหมัน ไม่ได้ส่งผลต่อประจำเดือนหลังจากนั้นได้เลย คือไม่ได้เป็นสาเหตุทำให้ประจำเดือนมาผิดปกติ หรือมามากอาการดังกล่าวมานั้น น่าจะเป็นเรื่องเลือดออกผิดปกติทางช่องคลอด ซึ่งอาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-อวัยวะภายในอุ้งเชิงกรานอักเสบหรือติดเชื้อ-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำให้รีบไปพบสูตินรีแพทย์ หากเลือดออกมามากจนซีดเพลีย ปวดท้องน้อยมาก ควรรีบไป โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนใดๆมากินเอง